|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Por.č. | Typ (Z, V, V+Z) | Otázka zaslaná | Znenie otázky | Vysvetlenie zaslané | Znenie vysvetlenia | Zmena zaslaná | Znenie zmeny | Stav |
|  |  | 31.10.2024 | Vážený verejný obstarávateľ,  verejný obstarávateľ stanovil podmienku účasti v Oznámení a v Súťažných podkladoch v zmysle § 34 ods. 1 písm. a) Zákona nasledovne:  „Uchádzač musí spĺňať podmienky účasti týkajúce sa technickej spôsobilosti alebo odbornej spôsobilosti podľa § 34 zákona o verejnom obstarávaní, ktoré preukazuje podľa: Minimálna požadovaná úroveň štandardov: K bodu (A) § 34 ods. 1 písm. a) ZVO; (1)  Uchádzač preukáže plnenie požiadaviek podľa § 34 ods.1 písm. a) ZVO predložením: zoznamu poskytnutých služieb s uvedením cien, lehôt dodania a odberateľov; dokladom je referencia (s obsahom podľa § 12 ods. 2 ZVO), ak odberateľom bol verejný obstarávateľ alebo obstarávateľ podľa zákona o verejnom obstarávaní. Splnenie požiadaviek podľa § 34 ods.1 písm. a) ZVO uchádzač môže preukázať jednou alebo viacerými poskytnutými službami v zmysle bodu (2).  (2)  Uchádzač preukáže min. dve referencie, ktorých predmetom bolo uspokojivé poskytovanie služieb rovnakého, alebo podobného charakteru, pričom za službu rovnakého alebo podobného charakteru sa považuje poskytovanie služieb čistenia vozidiel MHD, vlakov alebo autobusov prímestskej dopravy. Obstarávateľská organizácia požaduje, aby dosiahnutý objem služieb bol v celkovom súhrne minimálne v hodnote 4 500 000,00 EUR bez DPH za predchádzajúce 3 roky (36 mesiacov) od vyhlásenia verejného obstarávania v Úradnom vestníku EÚ.“  Predmetom zákazky je poskytovanie upratovacích a čistiacich služieb. Verejný obstarávateľ však stanovil požiadavku, že uchádzači musia predložiť dve referencie na čistenie vozidiel MHD, vlakov alebo prímestskej dopravy, pričom táto podmienka umelo a neodôvodnene zužuje okruh možných uchádzačov. Takéto obmedzenie zohľadňuje výhradne technické parametre, a nie skutočný rozsah, kvalitu a odbornosť poskytovaných služieb.  V zmysle § 10 ods. 1 Zákona musí verejný obstarávateľ pri zadávaní zákaziek rešpektovať zásady rovnakého zaobchádzania a zákazu diskriminácie. Pri definovaní podmienok účasti je dôležité, aby tieto vychádzali zo skutočných požiadaviek predmetu zákazky a umožňovali účasť čo najširšiemu počtu potenciálnych uchádzačov. Podľa § 10 Zákona má obstarávateľ povinnosť zabezpečiť, aby podmienky účasti neviedli k neprimeranému obmedzeniu hospodárskej súťaže. Ak referenčné podmienky neobjektívne vylučujú uchádzačov, ktorí preukázateľne disponujú schopnosťou realizovať zákazku, je táto požiadavka neprimeraná. Rozhodnutie ÚVO v prípadoch týkajúcich sa neprimeraných požiadaviek (napríklad akceptácia referencií len na základe konkrétneho skúsenostného prostredia, bez zohľadnenia porovnateľných skúseností) často konštatuje potrebu umožniť širšie spektrum referencií, pokiaľ je dodržaná požiadavka kvalitatívneho zabezpečenia zákazky.  Podmienka na referencie výlučne z čistenia vozidiel MHD, vlakov a prímestskej dopravy je nepriamo diskriminačná a obmedzuje hospodársku súťaž. Výsledkom je zníženie počtu potenciálnych uchádzačov, ktorí sú kvalifikovaní a majú odborné skúsenosti, no poskytujú upratovacie služby v iných prostrediach. Tento prístup neumožňuje uchádzačom efektívne súťažiť a zvyšuje riziko monopolizácie zákazky, čo je v rozpore s princípom hospodárskej súťaže a zámermi zákona o verejnom obstarávaní.  Podmienky účasti musia byť objektívne zdôvodnené a nesmú neprimerane obmedzovať hospodársku súťaž, ak to nie je opodstatnené náročnosťou a osobitnými požiadavkami zákazky. V tomto prípade neexistuje objektívne odôvodnenie, prečo by iné upratovacie služby v podobnom rozsahu nemohli byť akceptované. Referencie by mali slúžiť predovšetkým ako prostriedok na overenie schopnosti uchádzača poskytnúť požadované služby. Ak sa obstarávateľ domnieva, že iné čistiace práce (napr. v pobočkách alebo iných rozsiahlych verejných priestoroch) nedokazujú kvalifikáciu na čistenie vozidiel, mal by objektívne zdôvodniť, prečo sú skúsenosti v iných oblastiach nedostatočné.  Referencie na služby upratovania veľkých priestorov, ako sú napr. nákupné centrá alebo pobočky, ktoré vyžadujú každodenné upratovanie a starostlivosť o veľký objem zákazníkov, by mali byť akceptované. Tieto služby zahŕňajú organizáciu, logistiku, personálne zabezpečenie a efektívne riadenie kvality, čo dokazuje, že uchádzač je spôsobilý poskytovať požadované čistiace služby.  Týmto žiadame uchádzača v zmysle vyššie uvedeného o úpravu podmienok účasti, pričom ak nedôjde k náprave, budeme nútení sa obrátiť na Úrad pre verejné obstarávanie. |  |  |  |  | Vybavené rozhodnutím úradu zo dňa 3.12.2024, číslo 15414-6000/2024 |
|  |  | 4.11.2024 | Námietka |  | Súťaž je v procese námietkového konania. |  |  | Vybavené rozhodnutím úradu zo dňa 3.12.2024, číslo 15414-6000/2024 |
|  |  | 12.11.2024 | Žiadosť o vysvetlenie  V nadväznosti na vyhlásené verejné obstarávanie vo Vestníku č. 213/2024 dňa 28.10.2024 pod zn. 26388 – MSS, na predmet zákazky s názovom: Čistenie vozidiel MHD Vás v zmysle ust. § 48 zákona č. 343/2015 Z. z. o verejnom obstarávaní a o zmene a doplnení niektorých zákonov žiadame o vysvetlenie stanovenej podmienky účasti v zmysle ust. § 34 ods. 1 písm. a) tohto zákona uvedenej v oznámení o vyhlásení verejného obstarávania a v Súťažných podkladoch nasledovne: Verejný obstarávateľ stanovil podmienku účasti podľa ust. § 34 ods. 1 písm. a) ZVO v znení cit.: „Uchádzač musí spĺňať podmienky účasti týkajúce sa technickej spôsobilosti alebo odbornej spôsobilosti podľa § 34 zákona o verejnom obstarávaní, ktoré preukazuje podľa:  Minimálna požadovaná úroveň štandardov:  K bodu (A) § 34 ods. 1 písm. a) ZVO;  (1) Uchádzač preukáže plnenie požiadaviek podľa § 34 ods.1 písm. a) ZVO predložením: zoznamu poskytnutých služieb s uvedením cien, lehôt dodania a odberateľov; dokladom je referencia (s obsahom podľa § 12 ods. 2 ZVO), ak odberateľom bol verejný obstarávateľ alebo obstarávateľ podľa zákona o verejnom obstarávaní. Splnenie požiadaviek podľa § 34 ods.1 písm. a) ZVO uchádzač môže preukázať jednou alebo viacerými poskytnutými službami v zmysle bodu (2). (2) Uchádzač preukáže min. dve referencie, ktorých predmetom bolo uspokojivé poskytovanie služieb rovnakého, alebo podobného charakteru, pričom za službu rovnakého alebo podobného charakteru sa považuje poskytovanie služieb čistenia vozidiel MHD, vlakov alebo autobusov prímestskej dopravy. Obstarávateľská organizácia požaduje, aby dosiahnutý objem služieb bol v celkovom súhrne minimálne v hodnote 4 500 000,00 EUR bez DPH za predchádzajúce 3 roky (36 mesiacov) od vyhlásenia verejného obstarávania v Úradnom vestníku EÚ.“  V súvislosti s požadovanou minimálnou úrovňou štandardov, v rámci ktorej verejný obstarávateľ bude akceptovať za službu rovnakého alebo podobného charakteru len poskytovanie služieb čistenia vozidiel MHD, vlakov alebo autobusov, dávame verejnému obstarávateľovi do pozornosti rozhodnutie rady úradu č. sp.: 5433-9000/2018, ktorá ako druhostupňový odvolací orgán ÚVO potvrdila rozhodnutie úradu a konštatovala nasledovne:   „Rada obdobne ako úrad pristúpila k posúdeniu podmienky účasti (vrátane jej minimálnej úrovne) vo vzťahu k predmetu zákazky. Ako vyplýva z bodov 24 a 25 tohto rozhodnutia, kontrolovaný špecifikoval v súťažných podkladoch (v prílohách zmluvy) konkrétne činnosti upratovacích a čistiacich prác v lietadlách a osobitne v priestoroch kontrolovaného. Z oboch špecifikácií vyplýva, že ide v zásade o obdobné činnosti (bežné upratovacie a čistiace činnosti), ktoré sa líšia len v priestore, v ktorom majú byť realizované. Na základe uvedeného možno súhlasiť so záverom úradu, ktorý skonštatoval, že zo špecifikácie konkrétnych činností čistenia a upratovania lietadiel nevyplýva taká technická náročnosť a zložitosť poskytovaných služieb, ktorá by oprávňovala kontrolovaného požadovať preukázanie skúseností s upratovaním a čistením výlučne lietadiel, motorových a dráhových vozidiel. V nadväznosti na uvedené možno mať za to, že namietaná minimálna úroveň podmienky účasti nie je primeraná vo vzťahu k predmetu zákazky a je diskriminujúca voči hospodárskym subjektom, ktoré majú skúsenosti s čistením a upratovaním v rozsahu kontrolovaným vyžadovaných činností v iných priestoroch ako v lietadle a neupratovali a nečistili dráhové vozidlá (metro, električka, vlak) alebo motorové vozidlá (autobus, trolejbus) v hodnote min. 100 000 eur.   Rada poukazuje na to, že samému kontrolovanému musí byť zrejmé, že skúsenosti s upratovaním a čistením lietadiel nie sú také jedinečné, ako tvrdí, keďže ich umožnil preukázať aj skúsenosťami s upratovaním vlakov, električiek, auto-/trolejbusov. Jediným spoločným menovateľom sa zdá byť skutočnosť, že ide o dopravné prostriedky. Rada má za to, že ak možno považovať za spôsobilý na realizáciu zákazky subjekt, ktorý upratoval autobus, tak je nutné skonštatovať, že rovnako spôsobilým by bol aj subjekt, ktorý by preukázal skúsenosti s upratovaním napr. kancelárskych, priemyselných priestorov, prístavov či lodí a pod.   Rada uvádza, že možno súhlasiť aj so spôsobom, akým úrad preukázal nešpecifický charakter čistenia a upratovania, keď poukázal na skutočnosť, že upratovacie a čistiace práce predstavujú voľnú živnosť, ktorá je vymedzená len všeobecne v zozname odporúčaných označení voľných živností a upratovanie v priestoroch lietadiel, motorových či dráhových vozidiel teda nepredstavuje kvalitatívne, technicky a odborne náročnejší postup ako upratovanie v iných zariadeniach. Ak by to tak bolo, bola by táto živnosť minimálne samostatne vymedzená, a tým aj oddelená od ostatných čistiacich a upratovacích služieb vo vyššie uvedenom zozname, nehovoriac už o zaradení takejto živnosti pod remeselnú či viazanú živnosť.   Rada konštatuje, že kontrolovaný stanovením spornej podmienky účasti porušil § 10 ods. 2 a 38 ods. 5 zákona o verejnom obstarávaní, t. j. stanovil podmienku účasti, ktorá má diskriminačný charakter a je neprimeraná vo vzťahu k predmetu zákazky. Rada má zároveň za to, že predmetné porušenie zákona o verejnom obstarávaní mohlo mať vplyv na výsledok verejného obstarávania, keďže mohlo odradiť potencionálnych uchádzačov od účasti v predmetnom postupe zadávania zákazky. Rada odporúča kontrolovanému (ako aj ďalším verejným obstarávateľom/obstarávateľom), aby vo verejných obstarávaniach, predmetom ktorých bude čistenie a upratovanie priestorov pozostávajúce z jednoduchých činností (ako v predmetnom prípade), nevyžadoval od uchádzačov preukázanie skúseností s čistením a upratovaním iba určitej lokality.“  Otázka: Môže verejný obstarávateľ odstrániť protiprávny stav spočívajúci v stanovení diskriminačnej a neprimeranej podmienky účasti podľa § 34 ods. 1 písm. a) ZVO aj v nadväznosti na rozhodnutie rady úradu, spôsobom tak, aby pri vyhodnotení podmienky účasti akceptoval realizované plnenia, ktorých predmetom je čistenie bez ohľadu na lokalitu? |  | Rozhodnutie o predbežnom opatrení č. 15414-6000/2024-PO - doručené dňa 19.11.2024. | 19.12.2024 | Uchádzač preukáže **min. dve referencie**, ktorých predmetom bolo uspokojivé poskytovanie služieb rovnakého, alebo podobného charakteru, pričom za službu rovnakého alebo podobného charakteru sa považuje poskytovanie služieb čistenia vozidiel MHD, verejných dopravných prostriedkov alebo čistenia priemyselných objektov a hál. Obstarávateľská organizácia požaduje, aby dosiahnutý objem služieb bol v celkovom súhrne **minimálne v hodnote 4 500 000,00 EUR bez DPH** za **predchádzajúce 3 roky** **(36 mesiacov)** od vyhlásenia verejného obstarávania v Úradnom vestníku EÚ.  Obstarávateľská organizácia zároveň informuje aj o zmene sankcií v  Prílohe2\_Špecifikácia predmetu zákazky \_ final.  Obstarávateľská organizácia zároveň oznamuje záujemcom, že pristúpila k predĺženiu lehoty predkladania ponúk vo vzťahu k predmetnej zákazke „**NL 6/2024 \_ Čistenie vozidiel MHD“.**  Pôvodná lehota na predkladanie ponúk 13.01.2025 do 09,00 hod. a pôvodná lehota na otváranie ponúk 13.01.2025 do 09,30 hod.  **Lehotu na predkladanie ponúk obstarávateľská organizácia predlžuje do 20.01.2025 do 09,00 hod. a lehotu na otváranie ponúk do 20.01.2025 o 09,30 hod.**  Upravené SP budú bezodkladne zverejnené. | Vybavené rozhodnutím úradu zo dňa 3.12.2024, číslo 15414-6000/2024 |
|  | V + Z | 18.11.2024 | Dobrý deň, radi by sme poznali odpoveď, že prečo je v Súťažných podkladoch (str. 5, bod 8.1.) Miestom dodania predmetu zákazky uvedený len "Jurajov dvor, Petržalka a Hroboňova" a ďalej v prílohách a návrhu na plnenie kritéria a tiež Rámcovej dohode sú okrem týchto miest dodania predmetu zákazky uvedené aj Depo Trnávka a Depo Krasňany. Ďakujeme za odpoveď. |  | Obstarávateľská organizácia oznamuje, že nesúlad súťažných podkladov na strane 5, bod 8.1 Miestom dodania predmetu zákazky s prílohami, s návrhom na plnenie kritérií a tiež s Rámcovou dohodou, ktorý vznikol chybou v písaní bezodkladne upraví a zverejní.  Príloha: Súťažne podklady \_ final \_ po zmene 1 | 19.11.2024 | Zmena 1:  v bode 8.1 súťažných podkladov \_ Miestom dodania po zmene znie nasledovne:  Miestom dodania: Dopravný podnik Bratislava, akciová spoločnosť  Autobusy – depo Trnávka a Jurajov dvor, depo Petržalka  Trolejbusy – depo Trnávka, depo Hroboňova  Električky – depo Krasňany, depo Jurajov dvor | vybavené |
|  | V + Z | 18.11.2024 | Dobrý deň, na základe prehľadu aktuálne prebiehajúcich konaní o námietkach vedenom ÚVO, v ktorom sa uvádza, že na zákazku bola podaná námietka (číslo konania 15414-6000/2024 zo dňa 4.11.2024), je otázka nasledovná:  Bude verejný obstarávateľ predlžovať lehotu ?  Ak by totiž medzitým došlo k otvoreniu ponúk, uchádzači by mali možnosť zo zápisnice o otváraní ponúk vidieť predložené ponuky, čo odporuje férovej hospodárskej súťaži. Ak už budú ponuky predložené, bude potrebné celý proces verejného obstarávania zrušiť a začať odznova. Ako plánuje verejný obstarávateľ predísť takýmto komplikáciám? |  | Rozhodnutie o predbežnom opatrení č. 15414-6000/2024-PO - doručené 19.11.2024.  Obstarávateľská organizácia oznamuje, že predlžuje lehotu na predkladanie ponúk do 13.12.2024 do 9.00 hod. a lehotu na otváranie 13.12.2024 o 9.30 hod.  Príloha: Súťažne podklady \_ final \_ po zmene 2 | 19.11.2024 | Zmena 2:  v bode 22.1. súťažných podkladov \_ Lehota na predkladanie ponúk po zmene znie nasledovne:  Lehotu na predkladanie ponúk obstarávateľská organizácia stanovila do 13.12.2024 do 09:00 hod. stredoeurópskeho času.  V bode 24.2 súťažných podkladov\_ Otváranie ponúk komisia vykoná v súlade s ustanoveniami § 52 ods. 5 ZVO, a to dňa 13.12.2024 o 09:30 hod. | vybavené |
|  | Z | 19.11.2024 | Dobrý deň,  Chcel by som Vás požiadať o zodpovedanie mojich otázok...  V prílohe č. 2 SP (Príloha2\_Špecifikácia predmetu zákazky\_final) uvádzate v bode 1.1 číslo 13 „Odstránenie zápachu po biologickom znečistení (zvratky, exkrementy, potravinový odpad, a pod.).“  Otázka : Prosím o informáciu akým spôsobom a postupom čistenia požadujte odstrániť zápach ?  V prílohe č. 2 SP (Príloha2\_Špecifikácia predmetu zákazky\_final) uvádzate v bode 1.1 Technológia bod A „vysávanie interiéru zabezpečovať priemyselnými vysávačmi na suché aj mokré vysávanie (mať prispôsobenú technológiu vysávania pre čistenie v suchu aj v daždi/snehu); „  Otázka : Je možné použiť na čistenie aj centrálny vysávač , ktorý by sme nainštalovali do Vašich prevádzok ?  Otázka : Je možné použiť ja priemyselné vysávače, ktoré majú dlhé 15 m hadice a do priestorov vašich vozidiel bude vstupovať len obsluha s hadicou a vysávač ostane pred vozidlo ?  Otázka : Je možné použiť ja trojfázové priemyselné vysávače na 400 V ? Sú na to prispôsobené elektrické rozvody v halách ?  Zmluva je pripravená na dobu určitú 48 mesiacov. Prosím o informáciu či počas trvania zmluvy z dôvodnou rastúcej minimálnej mzdy bude možne cenu navyšovať ?  Prosím o presne prerozdelenie počtov vozidiel MHD ( autobusy , trolejbusy, električky ) , ktoré sa čistia v pracovných dňoch a ktoré sa čistiace cez víkend z dôvodu presného prepočtu jednoklových cien , keďže táto informáciu ma vplyv na cenotvorbu ( mzdy, príplatky za nočné , víkendy a sviatky ) .  Prosím o informáciu koľko m2 ma vozidlo MHD ( autobusy , trolejbusy, električky )  Autobus – sólo 12 m koľko m2 ?  Autobus – kĺbový 20 m koľko m2 ?  Trolejbus – sólo 12 m koľko m2 ?  Trolejbus – kĺbový 20 m koľko m2 ?  Trolejbus – kĺbový 25 m koľko m2 ?  Električka –21 m koľko m2 ?  Električka –32 m koľko m2 ?  Prosím o informáciu – výmeru okien v m2 na vozidlách MHD ( autobusy , trolejbusy, električky )  Autobus – sólo 12 m aká je obojstranná výmera okien v m2 ?  Autobus – kĺbový 20 m aká je obojstranná výmera okien v m2 ?  Trolejbus – sólo 12 m aká je obojstranná výmera okien v m2 ?  Trolejbus – kĺbový 20 m aká je obojstranná výmera okien v m2 ?  Trolejbus – kĺbový 25 m aká je obojstranná výmera okien v m2 ?  Električka –21 m koľko aká je obojstranná výmera okien v m2 ?  Električka –32 m koľko aká je obojstranná výmera okien v m2 ? |  | **Otázka : Prosím o informáciu akým spôsobom a postupom čistenia požadujte odstrániť zápach ?**  Odstrániť zápach vo vozidle má uchádzač takým spôsobom a postupom, aby bol šetrný k materiálom a povrchom, ktoré sú predmetom čistenia a zároveň, aby bol bezpečný a šetrný s ohľadom na zdravie človeka. Po vyčistení vozidla a jeho kontrole sa očakáva, že vo vozidle bude cítiť vôňu, nie zápach.  **Otázka : Je možné použiť na čistenie aj centrálny vysávač , ktorý by sme nainštalovali do Vašich prevádzok ?**  Áno, je to možné, v rámci dostupnej disponibility prevádzkového priestoru.  **Otázka : Je možné použiť ja priemyselné vysávače, ktoré majú dlhé 15 m hadice a do priestorov vašich vozidiel bude vstupovať len obsluha s hadicou a vysávač ostane pred vozidlo ?**  Áno, je možné použiť aj vysávače s hadicami dlhými 15m.  **Otázka : Je možné použiť ja trojfázové priemyselné vysávače na 400 V ? Sú na to prispôsobené elektrické rozvody v halách ?**  Áno, je možné použiť trojfázovú zásuvku 400 V na každej prevádzke.  **Prosím o informáciu či počas trvania zmluvy z dôvodnou rastúcej minimálnej mzdy bude možne cenu navyšovať ?**  Uchádzač premietne do výšky celkovej ceny za čistenie všetky náklady súvisiace s vykonávaním svojich služieb počas celého obdobia, na ktoré sa uzatvára rámcová zmluva.  **Prosím o presne prerozdelenie počtov vozidiel MHD ( autobusy , trolejbusy, električky ) , ktoré sa čistia v pracovných dňoch a ktoré sa čistiace cez víkend z dôvodu presného prepočtu jednoklových cien , keďže táto informáciu ma vplyv na cenotvorbu ( mzdy, príplatky za nočné , víkendy a sviatky ) .**  Uchádzač uvádza v odpovedi aktuálny priemerný počet vozidiel pristavovaných denne na čistenie, pričom dáva do pozornosti bod 1.14 a právo objednávateľa zmeniť počet pristavovanýchvozidiel v závislosti od aktuálnej potreby a výpravy vozidiel.  **Autobusy**  **Pracovné dni – priemer 115 vozidiel/1 prevádzka**  **Víkendové dni – priemer 60 vozidiel/1 prevádzka**  **Električky**  **Pracovné dni – priemer 105 vozidiel**  **Víkendové dni – priemer 51 vozidiel**  **Trolejbusy**  **Pracovné dni – priemer 52 vozidiel/1 prevádzka**  **Víkendové dni – priemer 32 vozidiel/1 prevádzka**    **Prosím o informáciu koľko m2 ma vozidlo MHD ( autobusy , trolejbusy, električky )** => je to súhrnná plocha vozidla vrátane priestorov pod sedadlami:  Autobus – sólo 12 m koľko m2 ? 20 m2  Autobus – kĺbový 20 m koľko m2 ? 40 m2  Trolejbus – sólo 12 m koľko m2 ? 26,3 m2  Trolejbus – kĺbový 20 m koľko m2 ? 42 m2  Trolejbus – kĺbový 25 m koľko m2 ? 56,9 m2  Električka –21 m koľko m2 ? 36,1 m2  Električka –32 m koľko m2 ? 73,4 m2  **Prosím o informáciu – výmeru okien v m2 na vozidlách MHD ( autobusy , trolejbusy, električky )** => ide o rozmery vnútornej strany okien vozidiel bez čelného okna; zároveň upozorňujeme uchádzača, že predmetom čistenia vozidiel je očistenie rámov všetkých okien, nie celých okien:  Autobus – sólo 12 m aká je obojstranná výmera okien v m2 ? 15,25 m2  Autobus – kĺbový 20 m aká je obojstranná výmera okien v m2 ? 21,54 m2  Trolejbus – sólo 12 m aká je obojstranná výmera okien v m2 ? 14,74 m2  Trolejbus – kĺbový 20 m aká je obojstranná výmera okien v m2 ? 21,61 m2  Trolejbus – kĺbový 25 m aká je obojstranná výmera okien v m2 ? 28,42 m2  Električka –21 m koľko aká je obojstranná výmera okien v m2 ? 29,43 m2  Električka –32 m koľko aká je obojstranná výmera okien v m2 ? 33,16 m2 | 25.11.2024 |  | vybavené |
|  | V | 14.01.2025 | Dobrý deň, akým spôsobom je zabezpečené sociálne zabezpečenie pre zamestnancov čistiacej firmy, v súvislosti s výkonom služieb (šatne, WC, príručný sklad čistiacich prostriedkov, atď.). Sú tieto priestory k dispozícii na každej z prevádzok? A ak áno, tak v akom rozsahu? Ďakujeme za odpoveď. | 17.01.2025 | V každom depe, v ktorom bude vykonávané čistenie vozidiel, je vyhradený priestor pre sociálne zabezpečenie zamestnancov v rozsahu šatní a skladových priestorov, resp. vyhradeného a uzamykateľného úložného priestoru pre odloženie čistiacich prostriedkov a pod . Toalety sú k dispozícii v blízkosti každého pracoviska. |  |  | vybavené |
|  | V | 16.01.2025 | Dobrý deň, sociálne zázemie pre zamestnancov čistiacej firmy, ak takéto existuje je pre čistiacu firmu poskytnuté bezplatne pre alebo za úhradu a ak za úhradu, tak prosíme rozpísať náklady na prenájom takýchto priestorov jednotlivo na všetky prevádzky. Ďakujeme. | 17.01.2025 | V prílohe 1 SP Podrobná špecifikácia predmetu zmluvy sa v bode 1.12 uvádza: Objednávateľ poskytne za úhradu Poskytovateľovi priestory pre zabezpečenie činnosti predmetu Zmluvy (šatne zamestnancov, skladové priestory, energie, odpad, vodné stočné). Náklady na úhradu spotrebovaných energií, vodného, stočného, ako aj ekologickú likvidáciu odpadu, ktorý vznikol v súvislosti s plnením predmetu Zmluvy, znáša Poskytovateľ. Poskytovateľ je povinný uzavrieť s Objednávateľom osobitnú zmluvu o užívaní priestorov, o úhrade na náklady za spotrebu elektrickej energie, tepla, odber vody a odvoz odpadkov. Objednávateľ stanoví mesačný paušálny poplatok za všetky pracoviská. |  |  | vybavené |